kardosdrur/scandi-wiki huggingface dataset:
Ian Blackford

Ian Blackford (født 14. maj 1961) er en skotsk politiker, der har været gruppeformand for Scottish National Party i House of Commons siden 2017, og været medlem af House of Commons siden 2015, da han slog det siddende parlamentsmedlem og tidligere leder af Liberaldemokraterne, Charles Kennedy i valgkredsen Ross, Skye and Lochaber i Skotland.

Blackford er oprindeligt fra Edinburgh og har tidligere været investeringsbankmand og derudover været involveret i andre virksomhedsforetagender. Han var SNP's kasserer mellem 1999 og 2000.

Referencer

Eksterne henvisninger 
 Officiel hjemmeside
 Biografi på Parlamentets hjemmeside
 Ian Blackford på SNP's hjemmeside
 Ian Blackford på Twitter

Parlamentsmedlemmer fra Det Skotske Nationalparti
Personer fra Skotland
Personer fra Storbritannien
Politikere fra Storbritannien
Politikere fra Skotland
Medlemmer af Underhuset
Megan Boone

Megan Boone (født 29. april 1983) er en amerikansk skuespillerinde. Hun er mest kendt for sin rolle som FBI profileringsekspert Elizabeth Keen i NBC's drama-serie The Blacklist. Derudover er hun kendt for sin roller i Law & Order: LA og Blue Bloods, samt filmen Step Up Revolution (2012).

Tidlige liv og uddannelse 
Boone blev født Petoskey, Michigan men voksede op i The Villages, Florida. Boone var interesseret i skuespil som helt lille, hvorfor hun studeret drama/skuespil på Belleview High School, hvor hun dimitterede i 2001. I 2005 dimitterede hun fra School of Theatre på Florida State University med en bachelor indenfor skuespil.

Personlige liv 
I november 2015 afslørede Boone, at hende og hendes partner Dan Estabrook skulle være forældre for første gang. Tre måneder senere i januar 2016 afslørede Boone at hun var blevet forlovet med Estabrook, samt at kønnet på det kommende barn var en pige. I april 2016 fødte Boone datteren Caroline.

Filmografi

Film

TV

Referencer

Eksterne henvisninger 
 

Skuespillere fra Michigan
The Reptones

The Reptones er et orkester, der genremæssigt hører til i genren americana, med inspiration fra country, indie og folk-rock.

Fra tidligere at have været en kvintet er orkesteret i dag en duo. Sanger og sangskriver Bo Bech Arvin har været med siden starten, mens Kim Heibon har været med siden 2015.

Historie 
Bandet blev dannet i København i 2011.

Den første udgivelse, ’Ingrid, It’s Only a Movie’, blev udgivet i 2012 på forlaget Target . Debuten blev produceret og mixet af den amerikanske producer Paul Kimble, som er bassist og producer i det amerikanske band Grant Lee Buffalo. Gaffa anmeldte udgivelsen og gav den karakteren 3/6 , mens Soundvenue gav den 4/6 .

Den anden udgivelse kom i form af ’The Last Call’ i 2014, og stilen ændrede sig til at være mere retro-rocket. Albummet blev anmeldt til 3/6 hos GFrock.dk , og Gaffa havde sangen "Anna Lee" med på sin liste over ugens bedste sange.  Året efter deltog Bo Bech Arvin og tidligere medlem Morten Steingrim i et DR P4 radiointerview med Alex Nyborg Madsen . Singlen Candy Coated Lines blev spillet på både DR P5 og P4. .

Det tredje album, Dead Letter Blues, der også er produceret og mixet af Paul Kimble, udkom i slutningen af marts 2016. Gaffa anmeldte albummet til 4/6 , mens GFrock.dk gav albummet karakteren 5/6. .

Albummet ’Human Speed’, der blev indspillet i Austin i Texas og udgivet af Target Records i efteråret 2018, blev det tredje album i samarbejde med Paul Kimble. Musikken blev på dette album mere mainstream. Albummet fik karakteren 4/6 hos Gaffa .

Det femte og seneste album, Painkillers & Wine, udkom den 27. marts 2020. Albummet, der er produceret og mixet af Nikolaj Nørlund, har en mere melankolsk lyd. Dette album er den første udgivelse, efter at The Reptones er gået fra at være en kvintet til at være en duo. Albummet er blevet anmeldt til 4/6 hos Politiken , 5/6 hos POV.international  og 4/6 hos Side33.dk . Singlen Tried To Be Nice kom på gaden d. 14. februar 2020. Orkesteret snakkede kort efter med Danskebands.dk om sangens tilblivelse .

Udgivelser

Medlemmer

Nuværende medlemmer (maj 2020)

Tidligere medlemmer

Kilder 

Musikgrupper fra Danmark
Musikgrupper fra 2011
Stepz

Ibrahim Kucukavci, bedre kendt som Stepz, er en dansk rapper med kurdisk baggrund. Han er medlem af hiphopgruppen MellemFingaMuzik og Molotov Movement.

Karriere 
Stepz har udgivet sit debutalbum Stepzologi i 2019, efterfølgeren Stepzologi II i 2020 samt Dit Liv Dit Valg i 2023.

Diskografi

Album

Referencer

Eksterne henvisninger 
 

Rappere fra Danmark
Blokade (militær)

En blokade er et forsøg på med fysisk magt at afskære et område fra adgang til forsyninger, krigsmateriel eller kommunikation, enten helt eller delvist. En blokade må ikke forveksles med en embargo eller sanktioner, som begge er juridiske blokeringer for handel. Det er også noget andet end en decideret belejring, idet en blokade typisk er rettet mod et helt land eller region, snarere end en enkelt befæstning eller by. De fleste historiske blokader har fundet sted til søs, omend der også har været landbaserede blokader med det formål at isolere et bestemt område.

Militærtaktik
Søkrig

Søkrig eller Søkrigsførsel er krig, der udkæmpes i og på havet eller andre krigsskuepladser, der involverer en stor vandmasse, såsom en stor sø eller bred flod. De stilles ofte i kontrast til landkrig og luftkrig. Kontrol over havet har historisk muliggjort blokader af handelsruter.
Sebastian Krumbiegel

Sebastian Krumbiegel (født 5. juni 1966) er en tysk sanger og musiker, der er kendt for sin medvirken i bandet Die Prinzen.

Eksterne henvisninger 

 
 

Sangere fra Tyskland
Personer fra Leipzig
De uledsagedes bog

“De uledsagedes bog"  er en bog fra 2019 med  10 beretninger fra børn og unge, der er flygtet alene til Danmark fra lande som Syrien, Afghanistan og Eritrea. Bogen er skrevet af Michael Graversen og Mads Nygaard og er  udgivet på forlaget Jensen & Dalgaard..

Indhold  

I bogen fortæller ti børn og unge i deres egne ord, hvordan de flygtede alene til Danmark i 2010'erne. Der er personlige vidnesbyrd fra Fawad (Afghanistan), Solaf (Syrien), Alan (Syrien), Jacob (Kuwait), Jwan (Syrien), Ali (Afghanistan), Tedros (Eirtrea), Welid (Eritrea), Amir (Syrien) og Khoshnaw (Irak).

Politisk sammenhæng  

Som en del af asylstramningerne fra 2016 blev det besluttet ved lov at børn der opnår asyl og familiesammenføring selv skal betale for at få deres familier transporteret til Danmark. Alle indtægter og overskud fra bogen gik til at dække denne udgift. På baggrund af bogen meddelte partiet De Radikale at de ville arbejde for at ændre loven.

Modtagelse  
Bogen medførte debat og Politiken bragte afghanske Alis historie på forsiden af debatsektionen.  Udgivelsen medførte en del medieopmærksomhed og flere af de medvirkende i bogen deltog i programmer og interviews på P1, Radio24Syv, Radio4, Føljeton og dagblade. I 2019 blev der i forbindelse med udgivelsen afholdt et debat event på Bremen Teater i København, hvor de medvirkende fra bogen fortalte deres historier på scenen.

POV International kaldte bogen for "et historisk dokument, et vigtigt tidsbillede, der fortæller, hvordan Europa i 2010’erne præges af krigen i Syrien".

Priser  

I 2020 blev bogen og forfatterne tildelt Benny Andersen Prisen som uddeles på Børnekonferencen.

Referencer 

Faglitteratur
Litteratur i 2019
RMS Mauretania

To oceanliners er blevet døbt RMS Mauretania, efter det antikke kongedømme:

 , i aktiv tjeneste fra 1906 til 1934
 , begyndt tjeneste i 1938, ophugget i 1965
Diego Klattenhoff

Diego Klattenhoff (født 30. november, 1979) er en canadisk skuespiller, der er mest kendt for sin rolle som Donald Ressler i NBC's krimi tv-serie The Blacklist samt rollen som Mike Faber i Showtimes' serie Homeland. Endvidere har han spillet rollen som Derek i Whistler og Ivan i Men In Trees.

Tidlige liv 
Klattenhoff er født i French River, Nova Scotia. I en alder af 19 flyttede han til storbyen Toronto, Ontario hvor han jagtede skuespillerkarrieren.

Personlige liv 
Klattenhoff er bosiddende i New York City, USA, med sin kone. Klattenhoff's personlige liv er ikke yderligere velkendt, men det rygtes at parret er blevet forældre i 2012.

Referencer

Eksterne henvisninger 
 

Skuespillere fra Canada
Connie

Connie er et pigenavn.
I Danmark er det på listen over godkendte pigenavne.

Der er flere nærtbeslægtede pigenavne: Coni, Conii, Conja, Conni og Connii.
Navnet "Conny" kan benyttes som både pige og drengenavn i Danmark.

En "Alle børnene"-vittighed knytter sig til navnet: "Alle børnene spiste hestebøf, undtagen Connie. Det var hendes pony".

Kendte personer med navnet 
 Connie Hedegaard
 Connie Nielsen

Referencer 

Pigenavne
Repentless

Repentless er et studiealbum af thrash metalbandet Slayer, udgivet 11. september 2015.

Spor
 Delusions of Saviour
 Repentless
 Take Control 
 Vices 
 Cast the First Stone 
 When the Stillness Comes 
 Chasing Death 
 Implode 
 Piano Wire 
 Atrocity Vendor 
 You Against You 
 Pride in Prejudice

Slayer-album
Album fra 2015
Stillehavsregionen

Stillehavsregionen () er et begreb, der henviser til de lande og områder, der ligger i Stillehavet. Regionen omfatter 38 stater og territorier. Flere vigtige økonomiske byer ligger i regionen, heriblandt Auckland, Brisbane, Ho Chi Minh City, Hong Kong, Lima, Los Angeles, Manila, Melbourne, Panama City, Portland, Busan, San Diego, San Francisco, Santiago de Chile, Seattle, Seoul, Shanghai, Singapore, Sydney, Taipei, Tokyo, Vancouver og Yokohama.

Honolulu er sæde for flere mellemstatslige og ikke-statslige organisationer i regionen.

Stillehavet
Spedition

Spedition er det at booke fragtede varer, arrangere opsamling, transport og levering. En person, der arbejder med spedition, kaldes en speditør. Spedition er således en formidlingsvirksomhed, der ekspederer og modtager gods på vegne af andre, og sørger for ting såsom told, opbevaring, omlastning og videreforsendelse samt dokumentation heraf. Spedition anvendes særligt indenfor logistik og søtransport.

Ordet "spedition" kommer fra det italienske ord spedire som betyder "at sende".

Der findes flere større danske speditørfirmaer; DLG, Blue Water Spedition og CW Spedition

l
Godstransport
Overfladeintegral

Overfladeintegral er en generalisering af multiple integraler til integration over en overflade. Der er typisk tale om en 2-dimentional overflade i et 3-dimentionelt rum. Man kan betragte overfladeintegral analogt til et integral i én dimention. Overfladeintegral anvendes især indenfor fysikken til at beskrive elektromagnetiske fænomener.

Se også 

 integralregning

Referencer 

Integralregning
Matematik
Frankrigs premierminister

Frankrigs premierminister () er Frankrigs regeringsleder. Frankrigs regering deler den udøvende magt med præsidenten, som er landets statsoverhoved. Præsidenten udnævner premierministeren samt de øvrige ministre på baggrund af forslag fra premierministeren. Præsidenten kan afskedige premierministeren og kan afskedige øvrige ministre på baggrund af råd fra premierministeren. Nationalforsamlingen kan dog afskedige regering ved et mistillidsvotum, og derfor udnævnes premierministeren fra den partigruppe, der har flertal i parlamentet. Dette indebær, at premierminister og præsident kan tilhøre forskellige politiske partier. Premierministeren kontor er beliggende i Hôtel Matignon i Paris. Embedet har eksisteret siden 22. juni 1815, dog med forskellige titler.

Forud for vedtagelsen af forfatningen for den femte franske republik blev premierministeren almindeligvis tituleret Président du Conseil des Ministres, på dansk konseilspræsident. Efter det første kejserriges fald i 1815 og frem til det andet kejserriges etablering i 1851, var konseilspræsidenten landets regeringsleder. Under Napoleon 3. ensvældestyre fra 1851-69 var posten vakant. Fra 1869-1870 var regeringslederens titel kabinetchef. Fra 1870-1871 blev landet styret af Gouvernement de la Défense nationale (Regering for nationalt forsvar). Under tredje og fjerde republik var regeringlederens titel igen konseilspræsident.

Se mere 
 Liste over Frankrigs premierministre

Referencer 

Premierminister
Tangopdræt

Tangopdræt er den praksis at kultivere og høste spiseligt tang. I sin simpleste form er det håndtering af naturligt forekommende tangansamlinger. I sin mere avancerede form består det i at kontrollere algernes livscyklus fuldstændigt.

Blandt de oftest opdrættede tangarter ved akvakultur i Japan, Kina og Korea er Gelidium, Pterocladia, Porphyra og Laminaria.  Tangopdræt er ofte blevet udviklet som et fordelagtigt alternativ for at forbedre fattige bønders økonomiske situation og reducere overfiskeri. Tang høstes verden over som en fødevarekilde såvel som en eksporthandelsvare til produktion af eksempelvis agar og karragenan.

Henvisninger

Kilder 
 
 
 
 
 
 
 
 

Akvakultur
Hvalkogeri

Et hvalkogeri eller fabriksskib er et stort havgående skib, der har mange faciliteter ombord dedikeret til forarbejdning og nedfrysning af fangede fisk eller hvaler. Moderne hvalkogerier er automatiserede og forstørrede versioner af de tidligere hvalfangerskibe og deres anvendelse indenfor fiskeriindustrien er vokset dramatisk. Nogle hvalkogerier er i stand til at fungere som moderskib for mindre skibe.

Henvisninger

Eksterne henvisninger 
 

Skibstyper
Hvalfangst
Kaon

En kaon eller en K+-meson er en sammensat partikel, der består af en strange-kvark eller -antikvark samt enten en up-kvark eller en down-kvark (eller antikvark). Da kvarker har fraktale elektriske ladninger, men mesonens ladning skal være heltallig, er der derfor fire kombinationsmuligheder for kaoner.

Mesoner
The World of the Married

The World of the Married er en sydkoreansk tv-drama/serie på 16 episoder (+ 2 specialepisoder). Hovedrollerne spilles af henholdsvis Kim Hee-ae (Ji Sun-woo), Lee Tae-oh (Lee Tae-oh) og Han So-hee (Yeo Da-kyung).

Eksterne henvisninger 
 

Sydkoreanske tv-serier fra 2020'erne
Tv-programmer fra JTBC
Dramaserier fra Sydkorea
Daniel 'Jyden' Hoff

Daniel Obenhausen Hoff, (født 1984 i Give) er en dansk influencer, komiker og DJ. Han er særligt kendt for karakterene Jyden og Kaptajn Colat. Han har over 220.000 følgere på tværs af de sociale platforme YouTube, Instagram og Facebook.

Karriere 
Han har desuden været konferencier ved L.O.C.'s koncerter, konferencier ved Give Open Air og deltaget på fænomenet Gulddrengs turné. Desuden er han vært på samtalepodcasten 'Jeg er lige død' under Euroman, ligesom han i første sæson af 'Ex on the Beach' udgjorde en dynamisk duo med Nikita Klæstrup, hvor de lavede små humoristiske videoklip omkring programmet.

Vejen ind i komik og influencerverdenen startede tilbage i 2012, da han nåede finalen i Casper Christensens konkurrence 'Danmarks næstsjoveste menneske'. Det førte senere til ansættelse i Casper Christensens bureau Douglas Entertainment.  

Daniel Obenhausen Hoff har desuden medvirket i TV2's 'Følg mig' og står bag DR3-programmet 'Menneskeforsøg' sammen med Petra Nagel og Jasper Ritz. I skrivende stund er han blandt andet en integreret del af marketingteamet hos Hungry.dk i Aarhus.

Kilder og henvisninger

Komikere fra Danmark
Personer fra Give
Johanne af Valois, dronning af Navarra

Johanne af Frankrig, også kendt som Johannne af Valois (24. juni 1343, Châteauneuf-sur-Loire – 3. november 1373, Évreux), var datter af Johan 2. af Frankrig (kaldet den Gode) og hans første hustru Bonne af Luxemburg. Hun var gift med Karl 2. af Navarra (kaldet den Onde) og blev dronning af Navarra.

Ægteskab 
Hun blev først forlovet med Johan af Brabant, søn af Johan 3., hertug af Brabant og hans hustru Marie af Évreux. Ægteskabet fandt imidlertid aldrig sted.

Johanne blev i stedet gift den 12. februar 1352 med Karl den Onde på Chateau du Vivier tæt på Fontenay-Trésigny i Brie, Coutevroult. Han var søn af Filip 3. af Navarra og hans hustru Johanne 2. af Navarra. Johanne og Karl var hinandens grandfætre og grandkusiner på begge forældres side.

Johanne og Karl fik syv børn:

 Marie (1360, Puente la Reina - efter 1400), gift i Tudela den 20. januar 1393 med Alfonso d'Aragona, hertug af Gandia (d. 1412)
 Karl 3. af Navarra (1361–1425)
 Bonne (1364 - efter 1389)
 Peter, greve af Mortain (ca. 31. marts 1366, Évreux - ca. 29. juli 1412, Bourges), gift i Alençon den 21. april 1411 med Katarina af Alençon (1380–1462), datter af Peter 2. af Alençon
 Filip (f. 1368), d. ung
 Johanne af Navarra (1370–1437), gift første gang med Johan 4., hertug af Bretagne, gift anden gang med Henrik 4. af England
 Blanka (1372–1385, Olite)

Johannes datter Johanne af Navarra, var den anden hustru til Henrik 4. af England .

Johanne døde i 1373 i Évreux i en alder af tredive år. Hun blev begravet i den kongelige Saint Denis Basilika.

Referencer 

Huset Valois
Tjek fødselsår
Fiskeriministeriet (Indonesien)

Det indonesiske fiskeriministerium eller Ministeriet for marine anliggender og fiskeri (, KKP) er et indonesisk ministerium, der har ansvaret for politiske tiltag, der vedrører anliggender på havet såsom fiskeri. Under Susi Pudjiastutis lederskab har ministeriet haft succes med at tage stærke midler i brug for at få bekæmpet ulovligt, urapporteret og ureguleret fiskeri i landets farvande.

Henvisninger

Eksterne henvisninger 

Ministerier
Indonesien
Etableret i 1999
Wronski-determinant

Indenfor matematikken anvendes Wronski-determinant (forkortet: W) til at undersøge differentialligninger, især til at undersøge andenordens differentialligninger. Denne type determinant blev introduceret af den polske matematiker Józef Maria Hoëné-Wroński (1778-1853). Wronski-determinant blev i 1882 navngivet af den skotske matematiker Thomas Muir.

Wronski-determinanten kan anvendes til at afgøre, om et antal løsninger til en differentialligning eller et differentialligningssystem er lineært uafhængige.

Wronski-determinanten kan udvides til en Wronski-matrix.

Wronski-determinant af to funktioner 
Wronski-determinant af to differentiable funktioner  og  er:

Man skriver de to funktioner ved siden af hinanden;

under hver funktion skriver man hver funktions differentialkvotient.

Så multiplicerer man diagonalt og skriver minus mellem de to produkter.

En Wronski-determinant af de to funktioner  og 

kan anvendes til at bestemme den fuldstændige løsning til den homogene lineære anden ordens differentialligning:

Wronski-determinant af flere funktioner 

En Wronski-determinant kan rumme  antal funktioner:

Se også 

 Determinant
 Matrix
 Differentialligning

Eksterne henvisninger

Bøger 

 Hebsgaard, Thomas m.fl. (1990): Matematik højniveau 2: integralregning og differentialligninger. Forlaget Trip, Vejle. 
 H. Heuser (1995): Gewöhnliche Differentialgleichungen. Teubner,

Homepage 

 Eric W. Weisstein: Wronskian. In: MathWorld (English).

Referencer 

Matematik
Differentialligninger
Lalisa Manobal

Lalisa Manobal, bedre kendt med kunstnernavnet ลิซ่า / Lisa (født 1997) er Thailandsk sanger. Hun er medlem af K-pop-gruppen Blackpink.

referencer 

Sangere fra Thailand
Klassisk fysik

Klassisk fysik er et samlebegreb for fysik, der ikke er kvantefysik. En central forskel på klassisk og kvantefysik er, at klassisk fysik altid grundlæggende er deterministisk, hvilket vil sige, at et isoleret systems opførsel i fremtiden kan forudsiges præcist, hvis systemets nuværende tilstand også kendes præcist. Kvantefysik er derimod stokastisk, hvor systemer kan udvikle sig på forskellige måder, selvom de har samme startbetingelser.

Klassisk fysik inkluderer selvfølgelig klassisk mekanik, men også klassisk elektromagnetisme og klassisk termodynamik. Ofte inkluderes yderligere den specielle og den generelle relativitetsteori, der står i modsætning til klassisk mekanik, men heller ikke er kvantefysik.
Dan Koehl

Dan Albert John Koehl (født 28. oktober 1959 i Stockholm, Sverige) er en fransk-svensk dyreholder, elefanttræner og staldmester.

Koehl er forfatter til Elephant Encyclopedia og er blevet beskrevet som "en af Europas mest kendte elefanteksperter".

Opvækst og uddannelse 
Koehl voksede op i Californien, USA, og på Östermalm i Stockholm. Han var passioneret akvarist og studerede til dyrepasser på Enskede gårds gymnasium. Udover efterfølgende studier ved Stockholms Universitet og Calle Flygare Teaterskola indledte Koehl sin karriere som udnævnt hyrde for Kongens Får på Ladugårdsgärdet i Stockholm, før han gennemførte mahout-oplæring i Sri Lanka og Indien.

Karriere 

Siden slutningen af 1970'erne har Dan Koehl fungeret som hovedelefantpasser, staldmester og konsulent i zoologiske haver, cirkusser og ranches rundt om i verden. I Europa omfatter det Skansen, Cirkus Scott, Borås djurpark, Schönbrunn dyrehave, Dresden Zoo, Zoolandia, Parco Natura Viva, Kolmården Dyrepark, Circus Krone (Staldmester), Tiergarten Walding, Karlsruhe Zoo og Prag Zoo. Mens han var på Skansen, og staldens elefanter "Nika" og "Shiva" stod til at skulle flyttes til ringere levevilkår i udlandet, deltog han i en kampagne, der udløste en landsdækkende debat om "Stockholms elskede elefanter". Cynthia Moss beskrev i Elephant Memories de to elefanter som "blandt de bedst plejede og lykkeligste, jeg nogensinde har set i fangenskab". På trods heraf blev Skansens elefanter - efter megen kontrovers - sendt til Cricket St Thomas, England, hvor de led en for tidlig død.

I Kolmården Dyrepark blev Koehl udnævnt til "kongelig overdyrepasser" for elefanterne "Bua" og "Saonoi", som var doneret til kong Carl 16. Gustav af Sverige af kong Bhumibol Adulyadej af Thailand.

Siden 1990'erne har han på den internationale scene været engageret ved Elephant Experience og Sondelani Game Lodge i Zimbabwe, Pinnawala Elephant Orphanage i Sri Lanka og Airavata Elephant Foundation og Compagnie des Eléphants d'Angkor, de to sidstnævnte i Cambodja.

Koehl har bidraget til forskellige fonde til støtte for dyr, også vilde dyr, og særlige konserveringsindsatser rettet mod elefanter, herunder asiatiske elefantofre for krig på Pinnawala Elephant Orphanage. Som viceadministrerende sekretær for European Elephant Keepers and Managers Association (EEKMA) fra 1998 til 2008, var han med til at udarbejde Elephant Management-sikkerhedsretningslinjerne (2002), og en tid Formand i Sveriges Akvarieföreningars Riksförbund (SARF).

Elephant Encyclopedia 
Koehl har givet forelæsninger i zoologi og parallelt hermed foretaget zoologisk forskning med Elephant Encyclopedia siden 1995. Encyclopædien omfatter verdens største forskningsdatabase med individuelle elefanter og muligvis i det hele taget den største med individuelle dyr af en enkelt art. Citeret af journalister, organisationer og videnskabelige værker  har den især spillet en rolle, hvad angår elefanters endoteliotrope herpesvirus  og i udviklingen af kræftbekæmpelse.

Referencer 

Personer fra Stockholm
Svenskere i 1900-tallet
Svenskere i 2000-tallet
Finfisk

Finfisk eller finnefisk () er en betegnelse for fisk, der er særligt benede, såsom eksempelvis laks eller med meget brusk, såsom hajer, og som derfor ikke er synderligt eftertragtede. Finfisk står, især i vendelbomål, i kontrast til krøjfisk, der er finere og mere eftertragtede. Det kan også bruges til at betegne fisk med finner i kontrast til eksempelvis skaldyr og andre vanddyr eller bruges til at betegne fisk i kontrast til fladfisk.

Henvisninger

Eksterne henvisninger 
 

Fisk
Rejeopdræt

Rejeopdræt er et erhverv, hvor man anvender akvakultur i enten salt- eller ferskvandsmiljøer til at producere forskellige typer rejer af grupperne Caridea eller Dendrobranchiata som fødevarer.

Rejeopdræt er forbundet med visse miljømæssige risici, og har eksempelvis medført destruktion af vigtige mangroveskove i Sydøstasien.

Henvisninger 

Akvakultur
World Painted Blood

World Painted Blood er et studiealbum af thrash metalbandet Slayer, udgivet 3. november 2009.

Spor
«World Painted Blood» – 5:52
«Unit 731» – 2:42
«Snuff» – 3:42
«Beauty Through Order» – 4:37
«Hate Worldwide» – 2:52
«Public Display of Dismemberment» – 2:35
«Human Strain» – 3:10
«Americon» – 3:23
«Psychopathy Red» – 2:27
«Playing With Dolls» – 4:14
«Not of this God» – 4:26

Musikere
Tom Araya – vokalist & bassist
Jeff Hanneman – guitarist
Kerry King – guitarist
Dave Lombardo – trommeslager

Slayer-album
Album fra 2009